Logo, company name

Description automatically generated

Ο Πρόεδρος ΚΟΑ συναντήθηκε με την Αρχή Αντιμετώπισης Εξαρτήσεων Κύπρου

Ο Πρόεδρος  του Κυπριακού Οργανισμού Αθλητισμού Ανδρέας Μιχαηλίδης συναντήθηκε την Παρασκευή 24 Ιουλίου 2020 στα γραφεία του ΚΟΑ με τον Πρόεδρο της Αρχής Αντιμετώπισης Εξαρτήσεων Κύπρου Δρ. Χρύσανθο Γεωργίου, ο οποίος συνοδευόταν από την λειτουργό της Αρχής Νάσια Φωτσίου.  
  
Στη συνάντηση συζητήθηκε ο προγραμματισμός και η οργάνωση κοινών δράσεων που αφορούν στο πρωτόκολλο συνεργασίας  μεταξύ ΚΟΑ και Αρχής, βάση του σχεδιασμού «αντιμετώπιση της εξάρτησης από νόμιμες και παράνομες ουσίες».  
  
Τόσο ο Πρόεδρος του ΚΟΑ όσο και ο Πρόεδρος της Αρχής εξέφρασαν την ικανοποίηση τους για τη συνεργασία μεταξύ των δύο Φορέων, θέτοντας παράλληλα στόχους για περαιτέρω προώθηση και προβολή συγκεκριμένων δράσεων με απώτερο στόχο την ευαισθητοποίηση των νέων και την ενασχόληση τους με τον αθλητισμό, για υιοθέτηση υγιούς τρόπoυ ζωής.  
  
Εκ μέρους του ΚΟΑ παρέστη επίσης η λειτουργός κοινωνικού αθλητισμού Αντιγόνη Τάμπα.